Document ID: 32003R0668

Komisijas Regula (EK) Nr. 668/2003
(2003. gada 11. aprīlis)
par pastāvīgu atļauju barībā izmantot piedevu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām [1], kurā jaunākie grozījumi izdarīti ar Regulu (EK) Nr. 1756/2002 [2], un jo īpaši tās 3. un 9.d pantu,
tā kā:
(1) Direktīva 70/524/EEK nosaka, ka nedrīkst laist apgrozībā nevienu piedevu, par ko nav piešķirta Kopienas atļauja.
(2) Pastāvīgu atļauju izmantot barībā piedevu var piešķirt attiecībā uz jau atļautu piedevu, ja ir izpildīti minētās Direktīvas 3.a pantā iekļautie nosacījumi.
(3) Šajā regulā norādīto fermentu preparātu pirmo reizi uz laiku atļāva saskaņā ar Komisijas Regulu (EK) Nr. 1436/98 [3] atbilstoši Padomes Direktīvai 93/113/EK [4], ņemot vērā Dzīvnieku ēdināšanas zinātniskās komitejas labvēlīgo atzinumu jo īpaši attiecībā uz produkta drošību. Piedevas pagaidu atļauju atbilstoši Direktīvai 70/524/EEK pagarināja līdz 2004. gada 30. jūnijam [5].
(4) Ražošanas uzņēmums iesniedza jaunus datus, pamatojot šajā regulā norādītā fermentu preparāta beztermiņa atļaujas pieteikumu.
(5) Dzīvnieku ēdināšanas zinātniskā komiteja 2002. gada 4. decembrī atbilstoši pielikumā paredzētajiem nosacījumiem sniedza labvēlīgu atzinumu par fermentu preparāta iedarbīgumu.
(6) Ņemot vērā Dzīvnieku ēdināšanas zinātniskās komitejas atzinumu, attiecībā uz fermentu preparātu iesniegta atļaujas pieteikuma novērtējums norāda, ka ir izpildīti Direktīvas 70/524/EEK 3.a pantā iekļautie nosacījumi. Tādēļ minēto preparātu jāatļauj izmantot barībā bez laika ierobežojuma.
(7) Pieteikuma novērtējums norāda, ka vajadzīgas dažas procedūras, kas aizsargātu darba ņēmējus no pielikumā norādītās piedevas iedarbības. Tomēr šāda aizsardzība jānodrošina, piemērojot Padomes 1989. gada 12. jūnija Direktīvu 89/391/EEK par pasākumiem, kas ieviešami, lai uzlabotu darba ņēmēju drošību un veselības aizsardzību darbā [6].
(8) Šajā regulā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO REGULU.
1. pants
Pielikumā norādītās grupas "fermenti" preparātu atļauj izmantot par barības piedevu saskaņā ar pielikumā iekļautajiem nosacījumiem.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 11. aprīlī

Labels: 0
17
16
6